Meškanie
Dobrý deň mešká mi menštruácia 10 dni mám Biely vodnaty výtok skôr taký krémový
Ešte sa nestalo že my mešká menštruácia mám
Aj závraty aj slabosť v tele
Dobrý deň,
Ďakujeme za vašu otázku. Meškajúca menštruácia môže mať niekoľko príčin. Môže byť prvým príznakom tehotenstva, ale taktiež ju môže oddialiť napríklad nadmerný stres či prebiehajúce ochorenie, ako napríklad
vaginálna infekcia
(jedným z jej prejavov je biely hustý výtok). Každé ochorenie je pre organizmus stresovou situáciou a to sa môže prejaviť hormonálnymi zmenami, čo spôsobí posun v menštruačnom cykle.
Ak máte podozrenie o tom či môžete byť tehotná, odporúčam vám si urobiť
tehotenský test.
Relevantný a odporúčaný čas na vykonanie testu, ktorý už môže ukázať pozitívny výsledok, je v deň vynechania menštruácie. Ďalšou možnosťou je navštíviť vášho gynekológa, ktorý vám spraví potrebné vyšetrenia a s určitosťou tehotenstvo potvrdí/vylúči a určí príčinu meškajúcej menštruácie.
Prajem pekný zvyšok dňa.
S pozdravom
Mgr. Tamara Jakúbeková